I boka og mangaen har Mitsuko kontroll over en gjeng kriminelle jenter, sammen med Jente #10, Hirono Shimizu, og Jente #21, Yoshimi Yahagi. De tre jentene driver med aktiviteter som prostitusjon, vold og tyveri. Barndomsopplevelsene hennes ser også ut til å ha gitt henne inntrykk av at seksuelle tjenester får alt til å bli bedre, og at det alltid er smertefullt til å begynne med. I filmen er det eneste vi får vite at hun har hatt samleie med noen av guttene ved skolen, men det blir ikke sagt noe om hvem. Hun har stjålet Hirono Shimizus kjæreste, noe som fører til fiendskap mellom de to jentene. Mitsuko har også tilsynelatende blitt trakassert av medelever på skolen, som er mye av grunnen til hennes oppførsel på øya.